OpenLLM-France/wikimedia huggingface dataset:
# Ta'al

El Moviment Àrab de Renovació (àrab: الحركة العربية للتغيير, al-Ḥaraka al-ʿArabiyya li-t-Taḡyīr), conegut pel seu acrònim hebreu com a Ta'al (hebreu: תע"ל‎), és un partit polític àrab israelià dirigit per Ahmad Tibi. El partit es va presentar en una llista conjunta amb Hadaix en les eleccions de 2003. En les eleccions de 2006 el partit va participar en una llista conjunta amb la Llista Àrab Unida.
El 12 de gener de 2009, Ta'al va ser desqualificat de les eleccions israelianes de 2009 pel Comitè Electoral Central, segons Ahmad Tibi per l'Operació Plom Fos. Vint-i-un membres del comitè van votar a favor de la seva desqualificació, amb vuit membres que van votar en contra i l'abstenció de dos membres. Però el 21 de gener, el Tribunal Superior de Justícia d'Israel va anul·lar la decisió del Comitè per majoria.
De cara a concórrer a les eleccions legislatives d'Israel de 2015 uniren forces amb les formacions àrabs Hadaix, Llista Àrab Unida i Balad, que es presenten per primera vegada plegats des de la creació de l'Estat d'Israel amb el nom de Llista Conjunta, que aconseguí 13 escons. Aquesta coalició participà en totes les eleccions legislatives entre 2015 i 2021 excepte en les de d'abril de 2019. El febrer de 2021 la Llista Àrab Unida ja havia abandonat la coalició, que es trencà definitivament el setembre de 2022 quan faltaven molt poques hores per la presentació de les llistes electorals per a les eleccions de 2022. En aquestes eleccions, Ta'al es presentà amb Hadaix.

## Resultats electorals

| Any | Líder | Vots | % | Escons | +/– | Govern |
| 1996 | Ahmad Tibi | 2,087 | 0.07 (#19) | 0 / 120 | = | Extraparlamentari |
| 1999 | Ahmad Tibi | Dins de Balad | Dins de Balad | 1 / 120 | 1 | Oposició |
| 2003 | Ahmad Tibi | Coalició Ta'al-Hadaix | Coalició Ta'al-Hadaix | 1 / 120 | = | Oposició |
| 2006 | Ahmad Tibi | Coalició Ta'al-Ra'am | Coalició Ta'al-Ra'am | 1 / 120 | = | Oposició |
| 2009 | Ahmad Tibi | Coalició Ta'al-Ra'am | Coalició Ta'al-Ra'am | 1 / 120 | = | Oposició |
| 2013 | Ahmad Tibi | Coalició Ta'al-Ra'am | Coalició Ta'al-Ra'am | 1 / 120 | = | Oposició |
| 2015 | Ahmad Tibi | Dins la Llista Conjunta | Dins la Llista Conjunta | 1 / 120 | = | Oposició |
| Abr 2019 | Ahmad Tibi | Coalició Ta'al-Hadaix | Coalició Ta'al-Hadaix | 2 / 120 | 1 | Anticipades |
| Set 2019 | Ahmad Tibi | Dins la Llista Conjunta | Dins la Llista Conjunta | 2 / 120 | = | Anticipades |
| 2020 | Ahmad Tibi | Dins la Llista Conjunta | Dins la Llista Conjunta | 3 / 120 | 1 | Oposició |
| 2021 | Ahmad Tibi | Dins la Llista Conjunta | Dins la Llista Conjunta | 2 / 120 | 1 | Oposició |
| 2022 | Ahmad Tibi | Coalició Ta'al-Hadaix | Coalició Ta'al-Hadaix | 1 / 120 | 1 | Oposició |

## Referències

* ↑ «Arab Parties to Run Together as "The Joint List» (en anglès). The Times of Israel, 21-01-2015.
* ↑ «Israel's Arab parties reunite for upcoming elections» (en anglès). The Times of Israel, 20-06-2019.
* ↑ Keller-Lynn, Carrie. «Arab-led Joint List splits into 2 factions, shuffling political deck at last minute» (en anglès). The Times of Israel, 16-09-2022.

## Enllaços externs

* Lloc web a la Kenésset
# Ryōtei

Un ryōtei (料亭) és un tipus de restaurant japonès de luxe. El seu funcionament difereix d'un restaurant d'alta cuina occidental, es posa un accent particular en la selecció de la clientela i la discreció del seu accés, de la seva façana i del seu personal. La clientela és generalment cooptada per habituats, permetent així a homes de negocis o polítics de trobar-se discretament per a reunions informals eventualment al voltant d'un menjar en un ambient potencialment discret i apagat.
Aquests llocs eren coneguts abans per ser un lloc on se celebraven banquets nomenats zashiki i on les geishes tenien el paper de divertir els seus clients, ballant i interpretant danses tradicionals, o simplement conversant i jugant a diversos jocs de societat ; els diners gastats aquelles tardes excedia els 100.000 iens. Avui en dia, aquestes pràctiques han caigut a poc a poc en desús: tant els encarregats com les geishes s'han obert a una clientela menys distingida, de vegades estrangers.
Històricament, el terme ha designat també establiments on les dones oferien diversos serveis sexuals als clients

## Història

Entre les reunions més cèlebres que han tingut a ryōtei, es pot citar la Conferència de Osaka de 1873 que es va desenvolupar al ryōtei Kaigaro, encara en activitat els nostres dies.

## Referències

* ↑ Andoh, Elizabeth «In Tokyo's Ryotei, The Art of Service» (en anglès). The New York Times, 20-04-1997. ISSN: 0362-4331.
* ↑ «The J-Files | Japan -- Business People Technology | www.japaninc.com» (en anglès). [Consulta: 12 abril 2018].
* ↑ Hiroshi., Shimizu,. Japan and Singapore in the world economy : Japan's economic advance into Singapore, 1870-1965. Londres: Routledge, 1999. ISBN 9780415192361.
* ↑ «大阪の老舗料亭 花外楼» (en japonès). [Consulta: 12 abril 2018].
# The Ducktators

The Ducktators és un curtmetratge d'animació de propaganda antifeixista de la sèrie Looney Tunes (Warner Bros.) produïda en 1942 per Leo Schlesinger i dirigit per Norman McCabe.
La trama és una sàtira política dels successos que van precedir la II Guerra Mundial. S'hi mostra als dirigents del Forces de l'Eix (caracteritzats com a pardals) com a protagonistes.
El títol del curt forma un joc de paraules amb les paraules Duck (Ànec) i Dictators (Dictadors).

## Argument

La trama té lloc en una granja on una parella d'ànecs esperen al seu primer pollet. De l'ou, de color negre, apareix un ànec amb les mateixes característiques d'Adolf Hitler. En créixer, l'aneguet s'erigeix com a líder de la granja i es fa amic d'una oca que parodia Benito Mussolini, i formen un exèrcit.
Després s'organitza una conferència de pau, la qual és boicotejada per un Hitler furiós que culpa a Mussolini d'haver organitzat la trobada. Mentre, un altre ànec procedent de l'Imperi del Japó (Hirohito) s'uneix als altres dos.
Una vegada els tres junts, desfilen al ritme i paròdia de la cançó infantil: One, Two, Buckle My Shoe.
El colom de la pau intenta raonar amb ells, però en ser menyspreat s'enfuria i amb pas ferm, combat a l'Eix i als Stormtroopers amb el suport dels altres animals de la granja, com un conill rus personificant a Iosif Stalin que deixa inconscient a Hirohito després de propinar-li un colp amb una maça.
Veient que no poden fer front a la rebel·lió, els líders de l'Eix fugen espaordits, apareixent un cartell de publicitats dels bons de guerra.
Diversos anys després, el colom, condecorat com a Heroi de Guerra, ha format una família amb dos fills anomenats Pau i Tranquil·litat. Els explica que tot i odiar la guerra, no va tenir una altra alternativa que fer front per a què no tornara a ocórrer. Després d'explicar-los la història, li mostra als seus fills el cap dels tres dictadors a manera de trofeu de caça.

## Galeria

* Pel·lícula completa

## Referències

* 1 2 «Mickey Mouse y Bugs Bunny, en guerra contra Hitler». ABC, 18-08-2012. [Consulta: 25 març 2020].
* 1 2 «“The Ducktators”: Loony Tunes Turns Animation into Wartime Propaganda (1942)». Open Culture, 06-08-2012. [Consulta: 25 març 2020].
# Périphote

El périphote es un aparell fotogràfic per prendre panoràmiques concebut per Auguste i Louis Lumière, patentat el 1900.
Una pel·lícula fotosensible de 7 × 38 cm era enrotllada al voltant d'una caixa de forma cilíndrica, i un objectiu col·locat a la perifèria efectuava una rotació de 360°. L'horitzó complet podia ser fotografiat així en una única tira fotogràfica, que seria projectada a continuació sobre una pantalla cilíndrica, gràcies al Fotorama.

## Funcionament

El tambor cilíndric era posat en moviment sobre el seu eix per mitjà d'un mecanisme de rellotgeria. Aquest tambor portava a l'exterior un objectiu proveït d'un mirall que es recol·locova. Un obturador destapava l'objectiu durant una volta completa de l'aparell i el tancava immediatament després d'assolir la volta.. Per fer una fotografia, seria suficient disposar l'aparell al centre del panorama de fotografies, i de fer-lo girar a la velocitat que convingués. Després del desenvolupament dels passos necessaris, s'obtenia una image perfectament neta i continua del paisatge del voltant". Tot seguit es podien projectar les imatges amb un aparell (anomenat "Fotorama") amb dotze objectius.
Com que la bobina podia suportar uns 15 metres de tires i la circumferència del tambor era de al voltant de 65 centímetres, es podia, sense entrar al laboratori, obtenir unes 20 vistes panoramiques diferents. Però seria impossible d'enrotllar exactament la part impressionada, ja que no hi ha cap element a l'exterior que permeti de saber la quantitat de tira enrotllada. Per tant, tindríem una tira amb les següents característiques: la tira sensible porta els 70 centímetres a enrotllar, una perforació rectangular; la peça codificada amb una F que portava en un extrem un dit capaç de travessar aquesta perforació al moment en què el forat es presentés devant seu.
Aquest aparell seria utilitzat diversos mesos pels Lumière i donaria excel·lents resultats; les imatges són perfectament netes.

## Referències

* 1 2 3 «Appareil photographique panoramique (AP-95-1766) - Collection - Catalogue des appareils cinématographiques - La Cinémathèque française». [Consulta: 22 novembre 2019].
* ↑ «Le Photorama Lumière - Le Photorama». [Consulta: 22 novembre 2019].
# Alé Yaroq

Alé Yaroq (עלה ירוק, en hebreu Fulla Verda) és un partit polític d'Israel d'ideologia ultraliberal. La seva plataforma política és basada en la legalització del Cannabis, marihuana i haixix, ambientalisme i ampliació de drets humans, així com la institucionalització de la prostitució, el matrimoni homosexual i els jocs d'atzar.
El partit va participar en les eleccions de 1999 i 2003, però no va entrar a la Kenésset, el parlament israelià. Abans de les eleccions de 2006, el partit va anunciar que participaria per tercera vegada, tot i que el llindar havia pujat al 2% i competir amb els Verds. Aquesta vegada, el partit semblava tenir més suport del públic jove que no volia votar als partits tradicionalistes. Aquest suport es veia en els resultats de les eleccions en totes les universitats a Israel, per exemple: 19 seients (16%) a l'Institut de Tecnologia en Haifa i 10 escons (8%) en la Universitat de Tel-Aviv. Però finalment només va obtenir l'1,3% i no va obtenir representació. A les eleccions municipals de 2008 tampoc assolí el 5% necessari per a obtenir representació a l'ajuntament de Jerusalem. Això va provocar algunes disputes internes que el van afeblir de cara a les eleccions de 2009, en les quals tampoc va obtenir representació.
# Pere Krešimir IV

Pere Krešimir IV, anomenat el Gran (croat: Petar Krešimir IV. Veliki, llatí: Petrus Cresimir), fou el Rei de Croàcia i Dalmàcia entre el 1059 i el 1075, any de la seva mort. Fou l'últim rei de la branca Krešimirović de la dinastia Trpimirović. Sota el seu regnat, el Regne de Croàcia va arribar al seu pic territorial, fet que li va guanyar el sobrenom "el Gran", únic a la història de Croàcia. Va tenir Nin i Biograd na Moru com a capital; tanmateix, a la ciutat de Šibenik hi ha una estàtua en honor seu i sovint rep el nom de ciutat de Krešimir ("Krešimirov grad", en croat) en haver-la fundat, probablement.

## Referències

* ↑ http://www.hr/hrvatska/povijest/vladari
* ↑ Ante Oršanić, "Hrvatski orač", 1939.
* ↑ http://arhinet.arhiv.hr/_DigitalniArhiv/Monumenta/HR-HDA-876-7.htm
* ↑ Šibenik – a story of four citadels Arxivat 2008-05-11 a Wayback Machine.
* ↑ Dragutin Pavličević, Povijest Hrvatske. Zagreb, 2007.
# Aleksei Zimín

Aleksei Aleksàndrovitx Zimín (en rusː Алексей Александрович Зимин, transliterat internacionalmentː Alexei Zimin; Dubnà, óblast de Moscou, 13 de desembre de 1971 - Belgrad, Sèrbia, 13 de novembre de 2024) va ser un xef i periodista rus. El cuiner es va fer famós a Rússia amb el programa culinari "Preparem amb Alexei Zimin" (en rusː Готовим с Алексеем Зиминым) que es va transmetre en el canal rus NTV entre 2011 i 2022.
Hostil a l'expansionisme del seu país, Zimín s'exilià a Londres el 2014 després de la invasió russa de Crimea que va desembocar en l'annexió de Crimea a la Federació de Rússia. Hi va obrir un restaurant de cuina russa, ZIMA (o sigui "hivern" en rus).
Més tard, arran de la seva posició contrària i crítiques a la Invasió russa d'Ucraïna del 2022 a les xarxes socials, el programa fou anul·lat. El 13 de novembre del 2024 fou trobat mort a la seva cambra d'hotel a Belgrad, ja que havia anat a la capital de Sèrbia per a presentar-hi el seu darrer llibre, Anglomania.

## Obres

* Единицы условности (2008)
* Кухня рынка (2011)
* Кухня навсегда (2012)
* Кухня супермаркета (2013)
* Англомания (2024)

## Referències

* ↑ «Famed Russian chef, a Putin critic who owned a restaurant in London, found dead in Belgrade». CBS News, 14-11-2024 [Consulta: 15 novembre 2024].
* ↑ «London Russian TV chef found dead in Belgrade hotel». BBC News, 14-11-2024 [Consulta: 14 novembre 2024].
* ↑ Алексей Зимин — Англомания (Babel Books Berlin)
* ↑ Алексей Зимин — Англомания (notrelocus)
* ↑ zimin.co.uk
# Centre Lliure

Centre Lliure (hebreu: מרכז חופשי‎ Merkaz Hofxí) fou un partit polític d'Israel creat el 27 de març de 1967 durant la 6a Kenésset quan Shmuel Tamir, Eliezer Shostak i Avraham Tiar abandonaren Gahal en desacord amb el lideratge de Menahem Begin. També s'ajuntaren amb Shlomo Cohen-Tzidon, qui havia deixat Gahal i havia intentat infructuosament crear un grup parlamentari unipersonal, Facció Popular.
Es presentà a les eleccions legislatives d'Israel de 1969 i va assolir justament l'1,2% dels vots i dos escons, que foren per a Tamir i Shostak. Abans de les eleccions de 1973 va unir-se a Herut, Partit Liberal (que havien format Gahal), Llista Nacional i el Moviment pel Gran Israel per a formar el nou partit Likud, que va obtenir 39 escons, dels quals quatre per a membres de Centre Lliure (Tamir, Shostak, Ehud Olmert i Akiva Nof).
El 1974 els conflictes interns van conduir a Shostak i Ehud Olmert a deixar el Centre Lliure per a crear el Centre Independent, que més tard es va unir a la facció La'am. Una nova disputa va dur Tamir i Nof a abandonar Likud i restablir el partit com a facció independent el 26 d'octubre de 1976 durant la 8a Kenésset. Tots dos van renunciar al seu escó el 25 de gener de 1977, i es va unir al Daix. Tots dos van ser elegits per a la 9a Kenésset com a membres del nou partit, encara que més tard Nof va tornar al Likud després d'una temporada a Ahvà.

## Referències

* ↑ «HaMerkaz HaHofshi» (en anglès).

## Enllaços externs

* Història del partit a la pàgina web de la Kenésset
# Lleonada de les garrigues

La lleonada de les garrigues (Coenonympha dorus) és una espècie de lepidòpter papilionoïdeu de la família dels nimfàlids (Nymphalidae) present als Països Catalans.

## Distribució

S'estén pel nord-oest d'Àfrica i sud-oest d'Europa fins al centre d'Itàlia. Es troba per tota la península Ibèrica.

## Hàbitat

Zones herboses i arbustives seques, sovint en clars de bosc i pendents rocoses i barrancs, també secs i càlids. L'eruga s'alimenta de gramínies tals com Agrosits canina, Agrostis alba, Festuca ovina, Brachypodium retusum, Stipa offneri i Carix harellana.

## Període de vol

Una generació a l'any entre començaments de juny i mitjans d'agost.

## Referències

* ↑ «Coenonympha dorus» (en castellà). Catalogue of Life. Arxivat de l'original el 2014-08-11. [Consulta: 12 febrer 2014].
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 2 febrer 2014].
* 1 2 3 4 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.

## Enllaços externs

* Asturnatura (castellà)
* Biodiversidad Virtual (castellà)
* European Butterflies (anglès)
* El medi natural del Bages Arxivat 2014-02-03 a Wayback Machine. (català)
# Campionat del Món d'esquí alpí de 1935

El Campionat del Món d'esquí alpí de 1935 va ser la cinquena edició del Campionat del Món d'esquí alpí. Fou organitzat per la Federació Internacional d'Esquí (FIS) i es va celebrar del 22 al 25 de febrer a Mürren, Suïssa. Es van disputar proves de descens, eslàlom i combinada, en categoria masculina i femenina.

## Resultats
### Proves masculines

| Prova | Or | Plata | Bronze |
| Descens | Franz Zingerle | Emile Allais | Willi Steuri |
| Eslàlom | Anton Seelos | David Zogg | Friedl Pfeiffer Francǫis Vignole |
| Combinada | Anton Seelos | Emile Allais | Birger Ruud |

### Proves femenines

| Prova | Or | Plata | Bronze |
| Descens | Christl Cranz | Hady Pfeiffer | Anny Rüegg |
| Eslàlom | Anny Rüegg | Christl Cranz | Käthe Grasegger |
| Combinada | Christl Cranz | Anny Rüegg | Käthe Grasegger |

## Medaller

País amfitrió
| Posició | País | Or | Plata | Bronze | Total |
| 1 | Àustria | 3 | 0 | 1 | 4 |
| 2 | Alemanya | 2 | 2 | 2 | 6 |
| 3 | Suïssa | 1 | 2 | 2 | 5 |
| 4 | França | 0 | 2 | 1 | 3 |
| 3 | Noruega | 0 | 0 | 1 | 1 |
| Total | Total | 6 | 6 | 6 | 18 |

## Referències

* ↑ «Men's Downhill Results». FIS. Arxivat de l'original el 2012-07-30. [Consulta: 20 febrer 2011].
* ↑ «Men's Slalom Results». FIS. Arxivat de l'original el 2012-07-30. [Consulta: 20 febrer 2011].
* ↑ «Men's Combined Results». FIS. Arxivat de l'original el 2005-02-14. [Consulta: 20 febrer 2011].
* ↑ «Women's Downhill Results». FIS. Arxivat de l'original el 2005-02-14. [Consulta: 20 febrer 2011].
* ↑ «Women's Slalom Results». FIS. Arxivat de l'original el 2012-07-31. [Consulta: 20 febrer 2011].
* ↑ «Women's Combined Results». FIS. Arxivat de l'original el 2005-02-14. [Consulta: 20 febrer 2011].
# Cooperació i Germandat

Cooperació i Germandat (en hebreu: שיתוף ואחווה‎, Xittuf ve-Ahvà; en àrab مشاركة وأخوة, Muxārika wa-Aẖwa) fou un partit polític d'Israel format per àrabs d'Israel i associat al Mapai de David Ben-Gurion. Fou una de les llistes satèl·lit àrabs creades amb la finalitat de captar vots àrabs i incloure els àrabs israelians en el funcionament de l'Estat per tal de demostrar que jueus i àrabs podien coexistir pacíficament. Es presentà a les eleccions legislatives d'Israel de 1959 i va obtenir l'1,1% dels vots i dos escons (Labib Hussein Abu Rokan i Yusuf Diab); com a associat al Mapai, participà en la coalició de govern.
A les eleccions de 1961 el partit va augmentar els seus vots fins a l'1,9%, superant Progrés i Desenvolupament i esdevingué el més popular partit àrab israelià a la Kenésset. Tot i el seu augment de vot, només va obtenir dos escons, encara que va ser novament part dels tres governs de coalició en la 5a Kenésset. Abu Kochan i Diab van ser substituïts per Jabr Muadi (antic diputat per a la Llista Democràtica pels Àrabs Israelians) i Diyab Obeid.
A les eleccions de 1965 van experimentar una caiguda en el suport fins a l'1,3% dels vots, encara que el partit mantingué els seus dos escons i va ser inclòs en el nou govern de coalició. Durant la sessió de la Kenésset, el partit breument es va fusionar amb Progrés i Desenvolupament per formar Cooperació i Desenvolupament, encara que la unió es va trencar poc després de la seva formació. Cap al final de la sessió Moade es va separar del partit per formar el Partit Drus, encara que va ser elegit per a la següent Kenésset com a membre de Progrés i Desenvolupament.
A les eleccions de 1969 el partit mantingué els seus dos escons amb un petit augment en el seu percentatge de vot a l'1,4%. Elias Nakhleh (qui s'havia separat de Progrés i Desenvolupament per formar la Germandat Judeo-Àrab després de trencar amb Cooperació i Desenvolupament) ocupà el segon lloc, i el partit es va unir a la coalició governant. A les eleccions de 1973 només va obtenir el 0,6% dels vots, per dessota del llindar electoral, i posteriorment va desaparèixer.

## Referències

* ↑ «Shituf Ve-Ahva» (en anglès). The Israel Democracy Institute.

## Enllaços externs

* Cooperació i Germandat a la pàgina web de la Kenésset
# Cibao Fútbol Club

El Cibao Fútbol Club és un club dominicà de futbol de la ciutat de Santiago de los Caballeros.

## Palmarès

* Liga Dominicana de Fútbol:
** 2018, 2021, 2022, 2023, 2024
* Copa dominicana de futbol:
** 2015, 2016
* Campionat de clubs de la CFU:
** 2017
* Copa Dominico-Haitiana:
** 2016

## Referències

* ↑ «Dominican Republic - List of Champions». RSSSF. [Consulta: 9 febrer 2019].
* ↑ «Dominican Republic - List of Cup Winners». RSSSF. [Consulta: 9 febrer 2019].
# Pseudochazara williamsi

Pseudochazara williamsi és una espècie de lepidòpter papilionoïdeu de la família dels nimfàlids (Nymphalidae) endèmica del sud de la península Ibèrica.

## Distribució

Endèmica de la península Ibèrica, es troba localment en zones muntanyoses del sud-est d'Espanya, com són Sierra Nevada, Sierra de Gádor, Sierra de Baza, Sierra María, Sierra de Orce i macizo de Revolcadores, a les províncies de Granada, Almeria i la Regió de Múrcia. Es considera extinta de la Sierra de los Filabres, Sierra de Guillimona i Sierra Espuña.

## Descripció

Sense dimorfisme sexual aparent. Anvers de color bru fosc amb una banda ataronjada pàl·lida a la part exterior, que inclou dos ocels negres amb centre blanc a l'ala anterior i un de petit a l'ala posterior. Revers de l'ala anterior similar a l'anvers, però més clar, i ala posterior marronosa amb diverses fines línies negres en ziga-zaga.

## Hàbitat

Vessants secs i herbosos, amb àrees rocoses despullades de vegetació. Rang altitudinal des dels 1400 m fins als 2700 m. L'eruga s'alimenta de gramínies, com ara Festuca.

## Període de vol i hibernació

Vola en una sola generació entre finals de juny i finals de juliol. Hiberna com a eruga.

## Referències

* ↑ «Funet» (en anglès). [Consulta: 24 març 2024].
* 1 2 «Pseudochazara williamsi» (en anglès). UICN, 28-02-2013. [Consulta: 24 març 2024].
* 1 2 3 4 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* 1 2 Gil-T, Felipe «Pseudochazara williamsi (Romei, 1927): distribución actualizada, corregida, y ampliada con nuevas localidades (Lepidoptera, Nymphalidae, Satyrinae)» (en castellà). Revista gaditana de Entomología, VII(1), 2016, pàg. 429–439. ISSN: 2172-2595.

## Enllaços externs

* Biodiversidad Virtual (castellà)
* Waste Magazine (castellà)
* European Butterflies (anglès)
# Sgurr Mhic Choinnich

Sgurr Mhic Choinnich (en gaèlic escocès Sgurr MhicCoinnich, pronunciat s̪kurˠiçkɤɲɪç, és una muntanya a l'illa de Skye a Escòcia (Regne Unit). Es troba a les Cuillins Negres i està classificada com un Munro. Té una alçada de 948 m. Com la resta de la cadena, està composta de gabre, una roca ígnia amb excel·lent adherència per a la pràctica del muntanyisme.
La vegetació és escassa. La muntanya va ser batejada pel guia de muntanya John MacKenzie. La ruta més comuna al cim implica pujar un pedregar des de la Coire Lagan per assolir el Bealach entre Sgurr Mhic Choinnich i Sgurr Dearg. Des d'aquí cal una grimpada aèria i desafiant fins a la carena nord del pic per arribar al cim. L'ascens és una pujada molt desafiant per als estàndards de les muntanyes britàniques.

## Referències

* ↑ «walkhighlands Sgurr Mhic Choinnich». walkhighlands.co.uk, 2013. [Consulta: 14 octubre 2013].